
    AVIZ
asupra proiectului de Lege pentru ratificarea Protocolului privind textul autentic în cinci limbi al Convenţiei privind aviaţia civilă internaţională (Chicago, 1944), semnat la Montreal la 29 septembrie 1995 şi a Protocolului privind un amendament al Convenţiei privind aviaţia civilă internaţională, semnat la Montreal la 29 septembrie 1995 şi, respectiv, a Protocolului privind textul autentic în şase limbi al Convenţiei privind aviaţia civilă internaţională (Chicago, 1944), semnat la Montreal la 1 octombrie 1998 şi a Protocolului privind un amendament al Convenţiei privind aviaţia civilă internaţională, semnat la Montreal la 1 octombrie 1998
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Protocolului privind textul autentic în cinci limbi al Convenţiei privind aviaţia civilă internaţională (Chicago, 1944), semnat la Montreal la 29 septembrie 1995 şi a Protocolului privind un amendament al Convenţiei privind aviaţia civilă internaţională, semnat la Montreal la 29 septembrie 1995 şi, respectiv, a Protocolului privind textul autentic în şase limbi al Convenţiei privind aviaţia civilă internaţională (Chicago, 1944), semnat la Montreal la 1 octombrie 1998 şi a Protocolului privind un amendament al Convenţiei privind aviaţia civilă internaţională, semnat la Montreal la 1 octombrie 1998, trimis cu adresa nr. PL.x 20 din 2 februarie 2009 şi înregistrat sub nr. 31/88 din  03.02.2009.


Camera Deputaţilor este prima Cameră sesizată, conform prevederilor art. 75 (1) din Constituţia României, republicată, şi art. 92 alin. (8) pct. 1 din Regulamentul Camerei Deputaţilor, republicat.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 10 februarie 2009.


Membrii comisiei au examinat proiectul de lege supus avizării, expunerea de motive la proiectul de lege, precum şi avizul favorabil al Consiliului Legislativ cu nr. 1463 din 20.11.2008.



Membrii comisiei au hotărât, cu unanimitate de voturi, avizarea favorabilă a proiectului de lege.


Prin natura reglementărilor, proiectul de lege face parte din categoria legilor ordinare.
                              PREŞEDINTE,                              SECRETAR,
                               Daniel Buda                                     Ioan Timiş
Consilier

Dr. George Cucu

PAGE  
1

